钦定古今图书集成/明伦汇编/氏族典/第240卷 > 张简栖
## 钦定古今图书集成/明伦汇编/氏族典/第240卷 > 张简栖

按《太平广记》：南阳张简栖，因觅鹰入古墟中，见狐凭
几读册子，旁有群鼠，益汤茶，送果栗，皆人立拱手，简
栖呵之，狐惊，收册子入深穴，简栖以鹰竿挑得一册
子归。自此夜夜闻人叫索册子，简栖携册子入郭，欲
以示人。忽逢一知己，相揖问所往，简栖乃取册子，话
狐前状，人亦惊笑。接得册子，便鞭马疾去，回顾简栖
曰：“谢以见还。”简栖逐之，其人变为狐，马变为麞，不可
及矣